text: BIOS er blevet langsommere
  08 februar 2016 kl. 15.32
  Nye tal for responstider for ambulancekørslen i Region Syddanmark viser, at BIOS er blevet langsommere om at nå frem.
  Ambulanceselskabet BIOS har ikke alene haft vanskeligt ved at stille med de beredskaber virksomheden skal i følge kontrakten med Region Syddanmark.
  BIOS kan heller ikke overholde de fastlagte responstider. 
  BIOS er blevet langsommere, og tallene fra januar 2016 viser, at ambulanceselskabets responstider er svagt stigende.
  I både Sydvestjylland og Sønderjylland er responstiden steget.
  Modsat ser det ud i Trekantområdet, hvor selskabet Response står for ambulancedriften. Her er responstiden faldet.
  - Vi følger udviklingen tæt, og jeg håber naturligvis, at de svagt stigende responstider kun gør sig gældende for januar. Vi vil fortsat følge BIOS’ daglige arbejde tæt i den kommende måned, hvor vi forventer, at BIOS finder løsninger, så udviklingen i løbet af februar igen går den rigtige vej, siger formanden for Region Syddanmark, Stephanie Lose (V), i en pressemeddelelse fra regionen.
  Det har ikke været muligt at træffe BIOS administrerende direktør, Morten Hansen for en kommentar.
  OmrådeResponstidServicemål
      
      
            Sydvestjylland8,98,6
            Sønderjylland109,8
            Trekantområdet7,57,9
  
  